# Tex G. Hall

Tex G. Hall (Ihbudah Hishi “Fletxa vermella”), (nascut el 18 de setembre de 1956) és un amerindi que ha estat cap o president de les Tres Tribus Afiliades des de 1998 a 2006. Va perdre les eleccions de 2006 davant Marcus Levings, però a les eleccions tribals de 2010 derrotà Levings i fou nomenat cap novament. Es va postular per al càrrec de President del National Congress of American Indians en 2001 i va guanyar la seva campanya a la convenció anual a Spokane (Washington) al cap Brian Wallance de la Tribu Washoe de Nevada. Tex fou reelegit en 2003 a la convenció anual a Albuquerque (Nou Mèxic) sobre Ernie Stensgar, cap de la tribu Coeur d'alêne d'Idaho.
Tex Hall es va criar amb la seva família a un ranxo a Mandaree, Dakota del Nord on encara es dedica a la ramaderia. També ha estat president de la Inter Tribal Economic Alliance.
Hall es graduà en Educació de la Universitat de Mary a Dakota del Nord. El 1995 va ser nomenat Educador de l'Any de Dakota del Nord. Hall ha estat inclòs en l'Amateur Basketball Hall of Fame, al National Indian Athletic Association Hall of Fame, i al Minot State University Bottineau Athletic Hall of Fame.
A partir del 2012, Hall és actiu en l'auge del petroli en la seva reserva. Des de 2010 és "President of the Fort Berthold Allottee Land & Mineral Owners' Association, propietària de Maheshu Energy, LLC, Red Tipped Arrow, LLC, Red Arrow Homes & Development, LLC i Tex Hall Ranch." En març de 2012 va testificar al Congrés en oposició a les regulacions proposades sobre la fracturació hidràulica.
Com a cap tribal ha viatjat sovint a Denver, CO, a trobar-se amb funcionaris de l'EPA per l'aprovació d'una refineria de petroli extret de la formació de Bakken. Els plans per a la construcció de la refineria a la reserva índia de Fort Berthold foren aprovades pel Departament de l'Interior l'octubre de 2012. Hall també ha tingut un interès permanent en qüestions energètiques. Una entrevista de 2004 a Hall a les pàgines del Departament d'Energia dels EUA "Wind Powering America" ofereixen una extensa descripció dels recursos d'energia eòlica a terres tribals.

## Referències

* ↑ Watkins, Joe Edward. Sacred Sites and Repatriation. Chelsea House, 2006. 108.
* ↑ Byrne, Dara N. The Unfinished Agenda of the Selma-Montgomery Voting Rights March. Hoboken, NJ: Wiley & Sons, 2005. 109.
* ↑ Smallew, Mathew U. Native Americans: Children, AIDS, and Bibliography. Novinka, 2007. 151.
* ↑ Hall, Tex. «McCaskill Hearing an Opportunity to Educate on American History». Roll Call, 14-07-2009. [Consulta: 5 desembre 2012].
* ↑ «Badlands Crude». Bloomberg Businessweek Companies & Industries, 08-11-2012. [Consulta: 5 desembre 2012].
* ↑ «Tex Hall to run again for tribal chairman». Minot Daily News, 29-07-2010 [Consulta: 5 desembre 2012].
* ↑ Ogden, Eloise «Tex Hall: Proposed fracking regs will hurt energy development on reservations». Minot Daily News [Consulta: 6 desembre 2012].
* ↑ «Tex Hall: MHA Nation ‘Going Gangbusters in the Bakken' to Process Oil». Indian Country Today Media Network, 16-08-2011. Arxivat de l'original el 29 de novembre 2012. [Consulta: 5 desembre 2012].
* ↑ «Tribal refinery plan draws national attention». Minnesota Public Radio, 23-08-2006. [Consulta: 5 desembre 2012].
* ↑ «Refinery planned for Fort Berthold Reservation». Oil Patch Dispatch, 10-10-2012. Arxivat de l'original el 15 de novembre 2012. [Consulta: 5 desembre 2012].
* ↑ «Native American Interview: Tex Hall, National Congress of American Indians». Wind Powering America. US Department of Energy, 01-03-2004. Arxivat de l'original el 7 d’octubre 2012. [Consulta: 5 desembre 2012].

## Enllaços externs

* Web de Tex G. Hall Arxivat 2004-04-13 a Wayback Machine.
* Three Affiliated Tribes Chairman Page Arxivat 2004-02-01 a Wayback Machine.
* 5-year plan seeks to aid health care access in underserved part of America. CNCB